# data[].attributes.body
Tayong mga pinoy basta may okasyon gaya ng kaarawan hindi talaga mawawala ang pancit o kaya naman ay spaghetti. Marahil ito ang namana natin sa ating mga ninuno na ang ibig sabihin ay pampahaba ng buhay.

Kahit nga pasko, bagong taon, o kahit anong okasyon hindi talaga mawawala sa amin ang paghahanda ng mga ganitong klaseng pagkain sa aming lamisa. Paalala, medyo manamis-namis ang sauce nito kasi kapag ako magluluto hahaluan ko ng kondensada para mas lalong sumasarap at syempre hindi mawawala ang sahog na hotdog at giniling na baboy.

Ito ang mga sangkap at paraan ng pagluluto ng Spaghetti Pinoy Style

Mga Sangkap:
1/2 kilo Spaghetti pasta
1/2 kilo Pork giniling
1/4 kilo Hiniwang hotdog
2 supot ng Del Monte Sweet Style Spaghetti Sauce
2 tbsp. Mantika
2 tasa gadgad na keso
5 cloves tinadtad na bawang
1 malaking hiniwang sibuyas
1 tsp Asin
1 lata Kondensada

Paraan ng pagluluto:
1. Pakuluin at palambutin ang spaghetti . Salain ang spaghetti noodle kapag luto na. Isantabi muna.
2. Sa isang kawali i-prito ang giniling na baboy sa kaunting mantika hanggang sa mawala ang pagka-pula ng karne at medyo tostado na ito.
3. Isunod na rin ang hotdog sa pagpi-prito.
4. Igisa na din ang bawang at sibuyas at halu-haluin sa giniling at hotdog.
5. Ilagay na ang sweet style na spaghetti sauce. Halu-haluin.
6. Ilagay na din ang 1 cup na grated cheese at timplahan ng asin at paminta.
7. Tikman at i-adjust ang lasa ng sauce.
8. Lagyan ng kondensada
9. Ihalo ang nilutong spaghetti pasta. Haluing mabuti hanggang sa ma-coat ang lahat ng pasta ng sauce.
10.Ihain at ibudbod sa ibabaw ang natitira pang grated cheese.

# data[].attributes.body
Hello! Masayang araw sa inyong lahat Kabayan! Ang recipe natin for today ay easy and delicious chicken curry. Ang original dish na ito ay galing India. Ito ay common delicacy sa kanila. Pero ang gagawin natin ngayon ay Pinoy-style Chicken Curry.

Ready na ba kayo?

Ito ang mga sangkap ng pinoy style chicken curry

1Kg Chicken – ipahiwa na sa gustong sukat

2 kutsarang curry powder

4 cloves chopped bawang

1 chopped sibuyas

2 patatas cut in medium size cubes

2 carrots cut in medium size cubes

1 green bell pepper cut in cubes

1 red bell pepper cut in cubes

1 can coconut milk 400 ml

2 siling labuyo

1 kutsaritang asin

½ kutsaritang paminta

½ kutsaritang brown/white sugar

2 kutsarang cooking oil

2 cups water

Mga hakbang paano lutuin

1. Hugasan ang karneng manok at patuluin

2. Ilagay ang mantika sa kawali, igisa ang bawang, isunod ang sibuyas.

3. Ihulog ang manok at takpan

4. Paminsan-minsan ay haluin at hintaying mawala ang pinkish na kulay nito. Igisa hanggang maging puti ang kulay ng manok.

5. Lagyan ng tubig, takpan at hayaang kumulo.

6. Tunawin ang curry powder sa kalahating tasang tubig at ihalo sa manok, isunod ang gata, chicken cube, asin paminta at asukal.

7. Pagkakulo ay ihulog na ang patatas at carrots. Pagkaraan ng 3 minutes ay ihulog na ang red at green bell pepper.

8. Takpan at hinaan ang apoy. Tikman at lasahan ng timplang gusto nyo.

9. Tusukin ng tinidor ang patatas at carrots. Pagluto na ay saka lagyan ng siling labuyo at pakuluin ng isang minuto.

Presto! May delicious Chicken Curry ka na! Yayain mo na silang kumain!

Cooking Tip

Kung sakaling malabnaw ang sabaw nyo dahil napa sobra ang tubig o di kaya ay napa sobra ang anghang. Pwede nyong lagyan ng isang kutsarang cornstarch na tinunaw sa isang kutsarang tubig. Ihalo sa sabaw at pakuluin uli para lumapot ang sabaw.

# data[].attributes.body
Ang Sinigang, bilang isang putaheng Filipino, ay tunay na comfort dish! Sundan ang napakadaling recipe na ito na magtuturo sa'yo kung paano ito lutuin kahit ikaw ay first-timer.

Anong meron sa sinigang na baboy recipe na ito na sobrang madaling gawin na kahit newbie ay kaya itong lutuin?

Ito ay simpleng sinigang na baboy recipe. Hindi kailangang gawing komplikado ang simpleng hapunan. Meron ito ng lahat ng sangkap na kailangan para maging malinamnam.

Mga Sangkap sa Sinigang na Baboy

500 grams pork, sinigang cut
2 cups water, pang kulo
1 medium tomato, nakahiwa sa apat na piraso
1 small white onion, nakahiwa sa apat na piraso
1 cup taro (gabi), nakahiwa

3-4 tablespoons sinigang na gabi mix
1 piece green chili (siling pangsigang)
1-2 tablespoons fish sauce (patis)
1/2 cup sitaw (green beans), nakahiwa ng 2-inch na haba
1/4 cup radish (labanos), nakahiwa
1/2 cup okra
2 cups kangkong leaves or water spinach leaves, hinugasan at naka-trim
2 pinch salt

Pano lutuin ang Sinigang na Baboy

1. Ilagay ang karne, kamatis, at sibuyas sa kaserola na may tubig, at ang karne ay nakalubog sa tubig. Kapag kumulo, hinaan ang apoy, at hayaan ito sa loob nang 1-1 ½ oras o hanggang sa lumambot ang karne. Salain ang ibabaw ng tubig at alisin ang anumang dumi. Pwedeng magdagdag ng tubig kung kinakailangan.

2. Pagkatapos lutuin ang karne nang 30 minuto, idagdag ang hiniwang gabi. Kapag malambot na ang karne, idagdag na ang sinigang mix at siling tagalog o green chili, at pakuluan nang 5 minuto. Idagdag ang sitaw, labanos, at okra, at pakuluan ulit nang 5 minuto.

3. Timplahan ng patis, saka idagdag ang dahon ng kangkong, at pakuluan sa loob ng 2-3 minuto. Iayon ang timpla sa panlasa. Ihain habang mainit pa.

# data[].attributes.body
Sa mga hindi nakakatikim ng carbonara. Inererekomenda ko sa inyu ang Chicken "Alfredo" Carbonara. Tuwing pupunta ako sa iba't-ibang restaurant. Ito pagkain na ito ang palagi ko balik-balikan. Alam ko na hindi lahat ng tao ay mahilig sa pasta pero sa hindi pa nakakatikim bakit hindi niyo subukan. Kund hindi niyo kaya ang presyo ng pagkain maaari naman kayong magluto sa bahay sa paraan at gusto. Sa paggawa ng Chiken carbonara may iba't-ibang paraan pero gusto ko ang ganitong klaseng paraan ng carbonara dahil pasok ito sa aking panlasa.

Ito ang mga sangkap sa pagluluto:
1/2 kilo ng chicken breast
1/2 kilo of pasta
5 slices of bacon
6 gloves of garlic crushed
1 pc onion
1 sachet pack of creamy carbonara sauce
1 tablespoon of butter or use olive oil.
1 pc parsley (optional)
t teaspoon of Pepper & Salt

Prosidyur sa pagluluto:
1. Painitin ang kawali at ilagay ang olive oil o ang butter. Isunod ang bawang at sibuyas at gisahin.
2. Ilagay ang mga hiniwang bacons at ilagay ang "chicken breast" (Pinakuluan na ito bago ilagay sa kawali)
3. Isunod ang Carbonara sauce at timplahan ng kaunting asin at pepper.
4. Pakuluin ng 2 minuto at pagkatapos hanguin at ilagay sa malinis na plato.
5. Ilagay ang parsley bilang "Garnish" upang magmukhang presentable ang iyong niluto.

# data[].attributes.body
Marami sa mga Pilipino ay mahilig talaga sa seafoods, at isa na ako dun. Kaya naman kapag kumakain kami sa labas o nag-oorder ng pagkain ay hindi talaga mawawala ang shrimps dahil isa talaga ito sa mga paborito kong kainin. Pwede rin natin ito lutuin sa bahay sapagkat madali lang naman itong lutuin. May mga sangkap at hakbang akong inilagay sa ibaba na pwede niyong sundin sa pagluto ng Garlic Buttered Shrimp.

Mga sangkap na gagamitin ay:
• 1 kilo ng hipon
• ¼ butter (Dari Creme)
• 1 buong bawang (durog)
• 1 buong sibuyas
• 2 kutsara ng oyster sauce (Mama Sita’s)
• 1 sachet Magic Sarap
• 2 kutsara ng celery (tadtad)
• Sprite

Prosidyur sa pagluto;
1. Hugasan at linisin ang hipon.
2. Imarinate ito sa Sprite ng isang oras.
3. Pagkatapos imarinate ang hipon ay painitin ang kawali at ilagay ang butter at hintayin itong matunaw.
4. Kapag natunaw na ang butter, ilagay na ang bawang.
5. Pagkatapos ay ilagay na ang sibuyas.
6. Halu-haluin ang bawang at sibuyas.
7. Ilagay ang hipon at hintayin ito mag-kulay dalandan.
8. Lagyan ito ng konting pampalasa. Budburan ng Magic Sarap at ilagay ang 2 kutsara ng oyster sauce.
9. Ilagay ang celery at hintayin itong maluto.
10. Kapag naluto na ay hainin na ang garlic buttered shrimp.